CELEX: 32020R1315
Language: sk
Date: 2020-09-16 00:00:00
Title: Nariadenie Komisie (EÚ) 2020/1315 zo 16. septembra 2020, ktorým sa plavidlám plaviacim sa pod vlajkou Španielska zakazuje lov raje vlnkovanej vo vodách Únie zóny 9

22.9.2020   
               
               
                  SK
               
               
                  Úradný vestník Európskej únie
               
               
                  L 307/4
               
            
         NARIADENIE KOMISIE (EÚ) 2020/1315
         zo 16. septembra 2020,
         ktorým sa plavidlám plaviacim sa pod vlajkou Španielska zakazuje lov raje vlnkovanej vo vodách Únie zóny 9
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Rady (ES) č. 1224/2009 z 20. novembra 2009, ktorým sa zriaďuje systém kontroly Únie na zabezpečenie dodržiavania pravidiel spoločnej politiky v oblasti rybného hospodárstva (1), a najmä na jeho článok 36 ods. 2,
         keďže:
         
                     (1)
                  
                  
                     Nariadením Rady (EÚ) 2020/123 (2) sa stanovujú kvóty na rok 2020.
                  
               
                     (2)
                  
                  
                     Podľa informácií, ktoré Komisia dostala, sa výlovom v populácii raje vlnkovanej vo vodách Únie zóny 9 plavidlami plaviacimi sa pod vlajkou Španielska alebo zaregistrovanými v Španielsku vyčerpala kvóta pridelená na rok 2020.
                  
               
                     (3)
                  
                  
                     Je preto nevyhnutné zakázať v prípade danej populácie určité rybolovné činnosti,
                  
               PRIJALA TOTO NARIADENIE:
         
            Článok 1
            Vyčerpanie kvóty
            Rybolovná kvóta, ktorá bola na rok 2020 pridelená Španielsku pre populáciu raje vlnkovanej vo vodách Únie zóny 9 uvedenú v prílohe, sa považuje za vyčerpanú odo dňa uvedeného v danej prílohe.
         
         
            Článok 2
            Zákazy
            
               1.   Plavidlám plaviacim sa pod vlajkou Španielska alebo zaregistrovaným v Španielsku sa odo dňa uvedeného v prílohe zakazuje rybolov v populácii uvedenej v článku 1. Zakazuje sa najmä vyhľadávať ryby, nahadzovať, osadzovať alebo vyťahovať rybársky výstroj na účely lovu v uvedenej populácii.
            
            
               2.   Prekladať, ponechávať na palube, spracovávať na palube, premiestňovať, umiestňovať do klietok, vykrmovať a vyloďovať ryby a produkty rybolovu z uvedenej populácie ulovené danými plavidlami je v prípade úlovkov získaných pred uvedeným dňom naďalej oprávnené.
            
            
               3.   Nechcené úlovky druhov z uvedenej populácie ulovené danými plavidlami sa musia vytiahnuť na palubu a ponechať na palube rybárskych plavidiel, ako aj zaznamenať, vylodiť a započítať do kvót v súlade s článkom 15 nariadenia Európskeho parlamentu a Rady (EÚ) č. 1380/2013 (3).
            
         
         
            Článok 3
            Nadobudnutie účinnosti
            Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.
         
         
            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 16. septembra 2020
            
               
                  Za Komisiu
               
               
                  v mene predsedníčky
               
               Virginijus SINKEVIČIUS
               
                  člen Komisie
               
            
         
         
            (1)  Ú. v. EÚ L 343, 22.12.2009, s. 1.
         
            (2)  Nariadenie Rady (EÚ) 2020/123 z 27. januára 2020, ktorým sa na rok 2020 stanovujú rybolovné možnosti pre určité populácie rýb a skupiny populácií rýb uplatniteľné vo vodách Únie a v prípade rybárskych plavidiel Únie aj v určitých vodách nepatriacich Únii (Ú. v. EÚ L 25, 30.1.2020, s. 1).
         
            (3)  Nariadenie Európskeho parlamentu a Rady (EÚ) č. 1380/2013 z 11. decembra 2013 o spoločnej rybárskej politike, ktorým sa menia nariadenia Rady (ES) č. 1954/2003 a (ES) č. 1224/2009 a zrušujú nariadenia Rady (ES) č. 2371/2002 a (ES) č. 639/2004 a rozhodnutie Rady 2004/585/ES (Ú. v. EÚ L 354, 28.12.2013, s. 22).
      
      
         
            PRÍLOHA
            
                        Číslo
                     
                     
                        13/TQ123
                     
                  
                        Členský štát
                     
                     
                        Španielsko
                     
                  
                        Populácia
                     
                     
                        RJU/9-C.
                     
                  
                        Druh
                     
                     
                        raja vlnkovaná (Raja undulata)
                     
                  
                        Zóna
                     
                     
                        vody Únie zóny 9
                     
                  
                        Zákaz platný od
                     
                     
                        25. 8. 2020